16/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 9 de novembro de 2022, da Xefatura territorial da Coruña, de autorizacións administrativas previa e de construción dunha instalación de distribución eléctrica en Melide (expediente IN407A 2022/187-1)

Expediente: IN407A 2022/187-1. Solicitante: Eva Antonia Figueiro Baranda, SL. Denominación: CT Melide di Lugano. Termo municipal: Melide. Primeiro. O 07/06/2022, Eva Antonia Figueiro Baranda, SL solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado CT Melide di Lugano, coa finalidade de cubrir a demanda de enerxía eléctrica na rúa Melide di Lugano e mellorar a rede de distribución por estar alimentados os subministros desta zona por liñas excesivamente longas desde o centro de transformación Ernesto Fernando Bech Goulden (expediente IN407A 2016/831-1), proxectándose a tal fin a instalación dun centro de transformación en local de edificio sito na rúa Ronda de Pontevedra, unha liña de media tensión soterrada que o alimentará facendo conexión coa liña de distribución de media tensión Subderivada a Ernesto Fernando Bech Goulden (expediente IN407A 2016/870-1) e novas saídas de baixa tensión dende o centro de transformación para enlazar coa rede de baixa tensión da zona. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado CT Melide di Lugano, subscrito por Andrea Rebeca Martin Mateos El Yaznasni, enxeñeiro técnico industrial (colexiado nº 950 do COETI de A Coruña), con visado nº 821/22-ST de data 06/06/2022 do dito órgano colexial. - Relación de normas UNE a cumplir en el proyecto denominado CT Melide di Lugano, subscrita o 26/07/2022 por Andrea Rebeca Martin Mateos El Yaznasni, enxeñeiro técnico industrial (colexiado nº 950 do COETI de A Coruña). Terceiro. O técnico proxectista aporta declaración responsable asinada o 06/06/2022, de cumprimento de toda a normativa que é de aplicación, de conformidade co apartado 1. b) do artigo 53 da Lei 24/2013, de 26 de decembro, do Sector Eléctrico e na Resolución de 19 de febreiro de 2014 da Consellería de Economía e Industria (DOG nº 54, do 19/03/2014). Cuarto. O proxecto presentado por Eva Antonia Figueiro Baranda, SL non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante declarou que dispoñen con acordos previos con todas as persoas titulares de bens e dereitos afectados polas instalacións descritas no proxecto de referencia. Quinto. De acordo co establecido no artigo 127 do Real decreto 1955/2000, do 1 de decembro, solicitouse o preceptivo informe ou, de ser o caso, o establecemento do condicionado técnico que estimasen pertinente, ás distintas administracións, organismos, empresas de servizo público ou de servizos de interese xeral afectadas para o que lles foi remitida unha separata do proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad S. A. presentou separatas para os seguintes organismos: Concello de Melide. Sexto. Con data 09/11/2022, os servizos técnicos da xefatura territorial emitiron informe sobre a solicitude feita por Fuciños Rivas, SL.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). 3. As características mais significativas das instalacións recollidas no proxecto CT Melide di Lugano, obxecto da solicitude de outorgamento das autorizacións administrativas previa e de construción, son:  Centro de transformación non prefabricado de obra civil, de 630 kVA de potencia e relación de transformación 15-20/0,4-0,23 kV, cunha configuración de celas 2L+1P con illamento e corte en SF6, dotado de conxunto de dispositivos regulamentarios de protección e manobra e cadro de baixa tensión (CBT) con catro (4) saídas, a instalar en local específico emprazado nos baixos do edificio de vivendas sito no nº 1 da rúa Ronda de Pontevedra.  LMT soterrada baixo tubo Ø160 mm, a 20 kV (inicialmente a 15 kV), de 2 x 20 metros de lonxitude, en condutor tipo RHZ1-2OL 12/20 kV 3(1 x 95 mm2 Al), coa orixe e remate nos empalmes MT a realizar na arqueta existente na confluencia da rúa Alexandre Bóveda e a rúa Melide Di Lugano sobre a LMTS existente denominada subderivada a CT Martín Freire (expediente IN407A 2016/870-1), tras entrar e saír no novo CT proxectado.  Emprazamento: rúa Melide Di Lugano, Melide. Termo municipal de Melide.4. Fuciños Rivas, SL manifestou a súa conformidade co condicionado emitido polo Concello de Melide.3. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto CT Melide di Lugano de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - De conformidade co establecido no artigo 111 do Real decreto 1955/2000, do 1 de decembro, a presente autorización circunscríbese ás instalacións de tensión maior de 1 kV. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, Eva Antonia Figueiro Baranda, SL solicitará a esta xefatura territorial a autorización de explotación das mesmas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a Eva Antonia Figueiro Baranda, SL esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 9 de novembro de 2022 O xefe territorial Isidoro Martínez Arca